রুদ্রা: বুম চিক চিক বুম

***রুদ্রা: বুম চিক চিক বুম*** হলো একটি ভারতীয় অ্যানিমেশন টেলিভিশন ধারাবাহিক, যা **রুদ্রা** ( কিছুক্ষেত্রে **রুদ্র** ) নামেই শিশুদের মাঝে বেশি জনপ্রিয়। এটি নিকেলোডিয়ন চ্যানেলে ১১ই জুন ২০১৮ সাল থেকে সম্প্রচার শুরু হয়। এটি প্রযোজনা করেছে গ্রীন গোল্ড এনিমেশন। ধারাবাহিক অ্যানিমেশনটি ৯ বছর বয়সী একটি ছেলেকে নিয়ে, যে কি না ম্যাজিক শেখার চেষ্টা করে। এটি ভারতে হিন্দি, তামিল, তেলুগু, কন্নড়, বাংলা, গুজরাতি, মালয়ালম এবং মারাঠি ভাষাতে সম্প্রচারিত হয়ে থাকে। এই ধারাবাহিকের পরিচালক অক্ষয় সঞ্জীব চবন এবং অ্যানিমেশন পরিচালক ঋষি চাড্ডা ও সুমিত দাস।

## গান
ধারাবাহিকটির আবহ সঙ্গীতের গীতিকার গুলজার, সুরকার সিমাব সেন এবং কণ্ঠ দেন আরহান হোসাইন।

## সম্প্রচার
### [[ভারত]]
* নিকেলোডিয়ন 
* নিকেলোডিয়ন সনিক
* কালার্স বাংলা
### [[বাংলাদেশ]]
* মাছরাঙা টেলিভিশন

## কাহিনি

​এই গল্পটি রুদ্রা নামের ৯ বছর বয়সী এক বাচ্চা জাদুকরকে নিয়ে, যে তার দাদা জয় সিং চৌহান-এর সাথে *সান সিটি* নামক জাদুকরী শহরে বাস করে। সিরিজটি আবর্তিত হয়েছে রুদ্রা এবং তার দুই সেরা বন্ধু মাইরা ও বরুণ-কে কেন্দ্র করে। তারা প্রতিদিন রুদ্রার দাদুর কাছ থেকে নতুন নতুন জাদু শিখতে থাকে এবং সেই জাদু ব্যবহার করে কালো জাদুকর শাকাল ও তার অনুচরদের পরাজিত করে। শাকাল ও তার দল সবসময় শহরে গণ্ডগোল পাকায় ও রুদ্রাকে তার প্রকৃত ক্ষমতা ব্যবহার করা থেকে বিরত রাখার চেষ্টা করে। রুদ্রাই হলো *সান সিটি*র নায়ক।

## পটভূমি
সিরিজটির পটভূমি তৈরি করা হয়েছে *সান সিটি* এবং *কাল সিটি* নামক কাল্পনিক জাদুকরী দুই শহরকে নিয়ে।

* **সান সিটি** (Sun City): এটি একটি মনোরম, ছোট ও শান্ত শহর, যা আনন্দ এবং ভালো মনের মানুষে পরিপূর্ণ। এখানে হাসিতে ভরপুর মেলা, জমজমাট বাজার এলাকা, সুন্দর জাদুকরী ঘরবাড়ি, একটি বিশাল গ্রন্থাগার রয়েছে এবং এই সবকিছুর উপর নজর রাখে জয় সিং চৌহানের বিশাল দুর্গ।

* **কাল সিটি** (Kaal City): কাল সিটি হলো একটি অন্ধকার শহর। এটি শাকাল দ্বারা শাসিত হয় এবং সেখানকার মানুষজন প্রায়শই শান্তিতে থাকে না, কারণ শহরটিতে প্রচুর চুরি ও খারাপ কাজ ঘটে।

দুই শহরের ঠিক মাঝে একটি বিশাল স্টেডিয়াম রয়েছে, যেখানে দুই শহরের ছেলেমেয়েরা প্রায়ই *ফ্লাইং সকার* (Flying Soccer) খেলায় একে অপরের বিরুদ্ধে প্রতিযোগিতা করে।

## চরিত্রসমূহ
### প্রধান চরিত্র
* **রুদ্রা** (মূল চরিত্র): জয় সিং চৌহানের রাজ্য ও ক্ষমতার প্রকৃত উত্তরসূরি। রুদ্রা ৯ বছর বয়সী স্মার্ট, সুদর্শন এবং দয়ালু, সাহসী ও অত্যন্ত বুদ্ধিমান ছেলে; যাকে *সান সিটি*র সাহসী অভিভাবক হিসাবে দেখা যায়। রুদ্রা সর্বদা তার জাদুতে মনোনিবেশ (Focus) করে এবং নিজেকে বিশ্বাস (Believe) করে। রুদ্রা সবসময় তার দাদা এবং বন্ধুদের জন্য জীবন উৎসর্গ করে। সে কঠোর পরিশ্রমী এবং সর্বদা তার দাদা তাকে যা শেখান তা শিখতে চেষ্টা করে। রুদ্রা যদি কিছু করার সংকল্প করে, সে সেটা শেষ করেই ছাড়ে। রুদ্রা কখনো হাল ছাড়ে না, যত বড় কষ্টই হোক না কেন। তাই তাকে কিংবদন্তি বলা হয়। একজন সত্যিকারের বন্ধু এবং একজন আদর্শ নাতি। রুদ্রা, মাইরা আর বরুণের বেস্ট ফ্রেন্ড। রুদ্রা মাইরাকে পছন্দ করে। রুদ্রা তার স্কুলের সবচেয়ে জনপ্রিয়, আদর্শ এবং সেরা ছাত্র।

* **মাইরা** বা **মায়রা**: মাইরা রুদ্রার একমাত্র মেয়ে বেস্ট ফ্রেন্ড। সে রুদ্রাকে বেশি ভালোবাসে এবং রুদ্রার প্রতি অনেক যত্নশীল। এছাড়াও, সবসময় রুদ্রাকে সঙ্গ দেয় এবং বিপদের পরিস্থিতিতে পরামর্শ ও অনুপ্রেরণা দেয়। সে চিরকাল রুদ্রাকে তার ম্যাজিক দিয়ে সাহায্য করতে আগ্রহী কিন্তু তার ম্যাজিক প্রায়ই লক্ষভ্রষ্ট হয়ে বরুণের উপর আঘাত করে। কিন্তু রুদ্রাকে সাহায্য করতে এটি কখনওই তাকে নিরাশ করে না। মাইরা *অ্যাডভান্স ম্যাজিক একাডেমী*র একজন ভালো ছাত্রী।

* **বরুণ**: বরুণ রুদ্রার সবচেয়ে ভালো বন্ধু। সে রুদ্রার সমবয়সী। সে রুদ্রা এবং মাইরার প্রতি যত্নশীল। মাঝেমধ্যে সে বিপদের পরিস্থিতিতে রুদ্রাকে ছেড়ে চলে যায়; কারণ, রুদ্রা-মাইরা জাদু ব্যবহার করে নিজেদের রক্ষা করতে পারলেও বরুণ এ ক্ষেত্রে ব্যর্থ হয়। এছাড়াও, সে প্রায়ই মাইরার জাদুর লক্ষ্যে পরিণত হয়। সেজন্য সে মাইরাকে জাদু করা থেকে বিরত রাখার চেষ্টা করে। সে *অ্যাডভান্স ম্যাজিক একাডেমি*র একজন ছাত্র।

### প্রধান খলনায়ক
* **শাকাল** (মূল খলনায়ক): শাকাল হলেন *কাল সিটি*র শাসক। তিনি *সান সিটি* দখল করতে চান। তিনি কালো জাদু শক্তির ওস্তাদ। *কাল সিটি*র কেউ তাকে পছন্দ করে না এবং সবাই তাকে ভয় পায়। বিপদে পড়লে জয় সিং চৌহান ও রুদ্রের সাহায্য নেন।

* **শাকলীনা**: তিনি শাকালের বোন এবং জেনি ও জডির মা। তিনি *অ্যাডভান্স ম্যাজিক একাডেমি*তে শিক্ষক হিসেবেও কাজ করেন। সে শাকালের চেয়ে বেশি দুষ্ট এবং ধূর্ত।

* **জডি**: জডি হচ্ছে জেনির ভাই এবং শাকলীনার ছেলে। রুদ্রা-মাইরা-বরুণকে বিরক্ত করে বিপদে ফেলতে পছন্দ করেন। তবে মাঝেমধ্যে সে রুদ্রা-মাইরা-বরুণের সাথে বন্ধুত্ব করে। সে রুদ্রার মতো নায়ক হতে চায় কিন্তু সে ব্যর্থ হয়। সেও *অ্যাডভান্স ম্যাজিক একাডেমি*র একজন ছাত্র। 

* **জেনি**: জেনি হচ্ছে জডির বোন এবং শাকলীনার মেয়ে। সে রুদ্রা-মাইরা-বরুণকে বিরক্ত করতে এবং বিপদে ফেলতে পছন্দ করে। সেও মাঝেমধ্যে রুদ্রা-মাইরা-বরুণের সাথে বন্ধুত্ব করে। রুদ্রার মতো শক্তিশালী জাদুকর হতে চায় কিন্তু তার ভাইয়ের মতো ব্যর্থ হয়। জেনিও *অ্যাডভান্স ম্যাজিক একাডেমি*র একজন ছাত্রী।

### প্রধান সহায়ক চরিত্র
* **জয় সিং চৌহান**:  তিনি *সান সিটি*র পিতৃপুরুষ এবং রুদ্রার প্রিয় দাদা। তিনি শুধু রুদ্রাকে একজন ভালো মানুষ হিসেবে গড়ে তুলতে চান না, *সান সিটি*র অভিভাবকও করতে চান। তিনি শহরের রক্ষক এবং পুরো শহরের লোকজন তাকে আদর করে "দাদাজি" বা "দাদামশাই" বলে ডাকে।

* **রঙ্গিলা**: রঙ্গিলা হলেন জয় সিং চৌহানের অনুগত হেঁসেল এবং বাড়ির সাহায্যকারী। তিনি একজন আশাবাদী জাদুকর, কিন্তু শক্তিশালী নন। তিনি জয় সিং থেকে জাদু শিখতে আগ্রহী। কিন্তু জয় সিং তাকে যথেষ্ট প্রস্তুত এবং শক্তিশালী বলে বিশ্বাস করেন না। শেখার প্রয়াস হিসেবে, সে গোপনে জাদুকরকে অনুকরণ করার এবং কৌশল শেখার চেষ্টা করে, কিন্তু মন্ত্রগুলি ব্যাকফায়ার করে। সে জয় সিং এর প্রাসাদের তত্ত্বাবধায়ক। 

* **ম্যাডাম কানুনগো:** তিনি অ্যাডভান্স ম্যাজিক একাডেমির অধ্যক্ষ।

### অন্যান্য সহায়ক চরিত্র
* **জোগা**: শাকালের ডানহাতি মানুষ, তিনি একজন কৌতুক অভিনেতা এবং তার একটি কুঁজো আছে। তিনি বলেন "জোগা এটা করতে পারে না" প্রতিবার যখন শাকাল আদেশ দেয়।

* **চিং লি**: চিং লি *সান সিটি* প্যালেসের শেফ এবং রান্নাঘরের পাত্র নিয়ন্ত্রণ করার ক্ষমতাও রয়েছে।

* **সাপুলা**: সাপোলা শাকালের গুপ্তচর সাপ কিন্তু শাকালের জাদু দন্ডের ছদ্মবেশে থাকে। সে প্রয়োজনের সময় উড়তে পারে এবং শাকাল তাকে যে সমস্ত কাজ অর্পণ করেন তা সম্পাদন করে।

* **জিম** এবং **জুম**: এরা রুদ্রার পোষা কাঠবিড়ালী। তারা কথা বলতে পারে এবং প্রাকৃতিক গাছপালা নিয়ন্ত্রণ করার ক্ষমতা রাখে। তারা ঘ্রাণ নিতে পারে এবং তাদের কাছাকাছি কোন বিপদ আছে কিনা তা খুঁজে বের করতে পারে। তারা বেশিরভাগই গন্ধ পেয়েছে এবং সাপোলাকে দেখতে পেয়েছে যে রুদ্রা এবং জয় সিং চৌহানের উপর গুপ্তচরবৃত্তি করছে।

* **আলাজার স্যার**: আলাজার স্যার *ম্যাজিকাল বুকস লাইব্রেরি*র জাদুকর গ্রন্থাগারিক। তিনি একজন অত্যন্ত জ্ঞানী ব্যক্তি এবং রুদ্রাকে জাদুকরী বই সম্পর্কে তথ্য প্রদান করেন।

* **বই রক্ষাকারী**: বই রক্ষাকারী হলো *ম্যাজিকাল বুকস লাইব্রেরি*র প্রহরী।

* **জনাব জলি**: তিনি *অ্যাডভান্স ম্যাজিক একাডেমি*র সহকারী অধ্যক্ষ।

* **মিস মেলোডি**: তিনি *অ্যাডভান্স ম্যাজিক একাডেমি*র সঙ্গীত শিক্ষক।

* **মিস্টার মেকটিশিয়ান**: তিনি *অ্যাডভান্স ম্যাজিক একাডেমি*র বিজ্ঞান শিক্ষক।

* **মিস্টার স্ট্রং**: তিনি *অ্যাডভান্স ম্যাজিক একাডেমি*র পিটি শিক্ষক।

* **মিস সিকিউরিটি**: তিনি *অ্যাডভান্স ম্যাজিক একাডেমি*র নিরাপত্তার প্রধান। একাডেমির নিয়ম ভঙ্গ করার জন্য তিনি ছাত্রদের আটকে রাখেন।

### অন্যান্য চরিত্র
* **ঈগল মেন**: তারা *অ্যাডভান্স ম্যাজিক একাডেমি*র প্রহরী যারা একাডেমিকে রক্ষা করে।

* **মারিনা** বা **মেরিনা**: মেরিনা *মারমেইড ল্যান্ডে*র মারমেইড রাজকুমারী। রুদ্রাকে প্রথম দেখার পর থেকেই রুদ্রার প্রতি তার ক্রাশ আছে এবং সে সপ্নে দেখে রুদ্রা তার সপ্নে এসে তার সাথে গল্প করে। মারিনা রুদ্রার সাথে দেখা করতে আসলে প্রথমেই রুদ্রার কোলে উঠে যায় এবং সে রুদ্রার কোলে উঠতে পছন্দ করে। কিন্তু মাইরা এটি একদমই সহ্য করতে পারেনা এবং রুদ্রাকে মারিনার কাছ থেকে দূরে রাখার চেষ্টা করে।

* **স্যান্ডি**: স্যান্ডি জেনি-জডির বন্ধু। সে রুদ্র-মাইরা-বরুণকে বিরক্ত করতে এবং বিপদে ফেলতে পছন্দ করে। সে *অ্যাডভান্স ম্যাজিক একাডেমি*র আরেক ছাত্র এবং রুদ্রা, মাইরা ও বরুণের সহপাঠী।

* **আপু**: সে *অ্যাডভান্স ম্যাজিক একাডেমি*র আরেক ছাত্র। তার বাবাও উক্ত একাডেমির একজন অগ্রগামী। আপু ভালো ছাত্র না এবং কিছু করতে পারে না। তাই কেউ তার বন্ধু হয় না। সে সবসময় মোবাইলে গেম খেলে। এছাড়া রেগে গেলে তার শরীর থেকে আগুন বের হয়ে যায়।

* **প্রিন্স ইউভরাজ**: ইউভরাজ জয় সিং চৌহানের ছেলে এবং রুদ্রার বাবা।  তিনি একজন পৃথিবী রক্ষাকারী।  তার একটা দুর্বলতা আছে- সে কিছু স্পর্শ করলেই জ্বলে যায়।

***প্রিন্সেস ইউভরিনা**: প্রিন্সেস ইউভরিনা হলেন ইউভরাজের স্ত্রী এবং রুদ্রার মা।  তিনিও একজন পৃথিবী রক্ষাকারী। তারও একটা দুর্বলতা আছে- সে কোনো কিছু স্পর্শ করলেই তা পুড়ে যায়।

## পর্ব

## চলচ্চিত্র

## আরও দেখুন
* মোটু পাতলু
* শিবা (কার্টুন)
* নিকেলোডিয়ন (ভারত)
* গ্রিন গোল্ড অ্যানিমেশন
## তথ্যসূত্র

## বহিঃসংযোগ

উইকিপিডিয়া আইপিএফএস-এ ''রুদ্রা''

বিষয়শ্রেণী:ভারতীয় অ্যানিমেটেড টেলিভিশন ধারাবাহিক
বিষয়শ্রেণী:নিকেলোডিয়নের (ভারতীয় টিভি চ্যানেল) মৌলিক অনুষ্ঠান
বিষয়শ্রেণী:ভারতীয় শিশুতোষ অ্যানিমেটেড অ্যাডভেঞ্চার টেলিভিশন ধারাবাহিক
বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক
বিষয়শ্রেণী:২০১৮-এ অভিষিক্ত ভারতীয় টেলিভিশন ধারাবাহিক